b'\n_START_ARTICLE_\nRusijos Federacijos Prezidentas\n_START_PARAGRAPH_\nRusijos Federacijos Prezidentas (rus. \xd0\x9f\xd1\x80\xd0\xb5\xd0\xb7\xd0\xb8\xd0\xb4\xd0\xb5\xd0\xbd\xd1\x82 \xd0\xa0\xd0\xbe\xd1\x81\xd1\x81\xd0\xb8\xd0\xb9\xd1\x81\xd0\xba\xd0\xbe\xd0\xb9 \xd0\xa4\xd0\xb5\xd0\xb4\xd0\xb5\xd1\x80\xd0\xb0\xd1\x86\xd0\xb8\xd0\xb8) - Rusijos vadovas, auk\xc5\xa1\xc4\x8diausias Rusijos pareig\xc5\xabnas. Nepaisant to, kad Rusijos Konstitucija nenurodo prezidento kaip auk\xc5\xa1\xc4\x8diausio valdymo organo, de facto susiklost\xc4\x97 tradicija, kad prezidentas ir ministras pirmininkas pasidalina j\xc4\x97gas\xc2\xa0\xe2\x80\x93 pastarasis vadovauja tik \xc5\xa1alies vyriausybei. Dabartinis Rusijos prezidentas (i\xc5\xa1rinktas 2012 m. rinkimuose) yra Vladimiras Putinas. Jis yra \xc5\xa1e\xc5\xa1tasis Rusijos prezidentas._NEWLINE_Iki 1991 m. gruod\xc5\xbeio 12 d., kuomet Rusija tapo nepriklausoma respublika, \xc5\xa1aliai vadovaudavo Rusijos TFSR vadovai.\n_START_SECTION_\nReikalavimai, kadencija\n_START_PARAGRAPH_\nKonstitucijoje nurodyta, kad \xc5\xa1alies prezidento kadencija trunka 6 metus, o tas pats \xc5\xbemogus \xc5\xa1\xc4\xaf post\xc4\x85 gali u\xc5\xbeimti ne daugiau nei dvi kadencijas i\xc5\xa1 eil\xc4\x97s. Kandidatas \xc4\xaf prezidentus turi b\xc5\xabti Rusijos pilietis, ne jaunesnis nei 35 metai ir gyventi \xc5\xa1alyje bent 10 pastar\xc5\xb3j\xc5\xb3 met\xc5\xb3. Jei prezidentas d\xc4\x97l koki\xc5\xb3 nors prie\xc5\xbeas\xc4\x8di\xc5\xb3 pasitraukia i\xc5\xa1 posto, nauji rinkimai vyksta ne v\xc4\x97liau nei trys m\xc4\x97nesiai nuo tos dienos.\n_START_SECTION_\nRinkimai\n_START_PARAGRAPH_\nRinkimai vyksta dviej\xc5\xb3 etap\xc5\xb3 principu\xc2\xa0\xe2\x80\x93 jei per pirm\xc4\x85j\xc4\xaf rat\xc4\x85 nei vienas kandidatas negauna daugiau nei pus\xc4\x97s balsavusi\xc5\xb3 bals\xc5\xb3, rengiamas antras ratas._NEWLINE_Paskutiniai rinkimai vyko 2018\xc2\xa0m. Kiti rinkimai - 2024 m._NEWLINE_Nei vienas i\xc5\xa1 iki \xc5\xa1iol prezidentais buvusi\xc5\xb3 asmen\xc5\xb3 nepriklaus\xc4\x97 nei vienai politinei partijai, Tiesa, Vladimiras Putinas yra valdan\xc4\x8diosios \xc5\xa1alies partijos "Vieningoji Rusija" vadovas._NEWLINE_Oficiali prezidento v\xc4\x97liava yra standartin\xc4\x97 Rusijos v\xc4\x97liava su viduryje \xc4\xafd\xc4\x97tu Rusijos herbu. Pagrindinis \xc5\xa1alies vadovo l\xc4\x97ktuvas yra Ilju\xc5\xa1in Il-96, skirtas ilg\xc5\xb3 distancij\xc5\xb3 kelion\xc4\x97ms.'